Η νύχτα.
Ένας σκιερός κόσμος που κρύβει παραπάνω από τα μισά ζώα του πλανήτη μας.
Μέχρι τώρα οι κάμερες πρόσφεραν μόνο μια κλεφτή ματιά στις ζωές τους.
Όμως, με τεχνολογία νέας γενιάς,
μπορούμε να δούμε τη νύχτα τόσο καθαρά όσο τη μέρα.
Με κάμερες εκατό φορές πιο ευαίσθητες από το ανθρώπινο μάτι...
μπορούμε να καταγράψουμε την ομορφιά της νύχτας...
με χρώμα.
Εξωγήινα τοπία.
Παράξενα πλάσματα που ζωντανεύουν στο σκοτάδι.
Αθέατες συμπεριφορές.
Τώρα μπορούμε να ακολουθήσουμε τις ζωές των ζώων
στον τελευταίο, αληθινό αγριότοπο της Γης.
Τη νύχτα.
ΠΟΛΥΧΡΩΜΕΣ ΝΥΧΤΕΣ ΤΗΣ ΓΗΣ
Χειμώνας στην Αρκτική.
Τη μέρα, ο ήλιος ίσα που ανατέλλει.
ΑΦΗΓΗΣΗ ΤΟΜ ΧΙΝΤΛΣΤΟΝ
Και σύντομα θα δύσει,
βουτώντας αυτόν τον παγωμένο κόσμο στο σκοτάδι για πάνω από έναν μήνα.
Για έναν αρκτικό κάτοικο, είναι ώρα μεγάλων αλλαγών.
Αυτή η μητέρα πολική αρκούδα έχει δίδυμα.
Θα τα φροντίζει για δύο χρόνια,
μαθαίνοντάς τους όλες τις δεξιότητες που χρειάζεται η επιβίωσή τους.
Την ακολουθούν παντού.
Δεν είναι εύκολη δουλειά.
Έχουν πολλά να μάθουν.
Στις αρχές του χειμώνα, υπάρχει λίγη τροφή.
Οι μαμάδες πολικές αρκούδες μπορεί να χάνουν ένα κιλό τη μέρα.
Αδύναμη και πεινασμένη,
το να κρατήσει ασφαλή τα μικρά της στη διάρκεια των παγωμένων βραδιών
θα είναι η μεγαλύτερη δοκιμασία της.
Κι αυτή η οικογένεια δεν είναι μόνη.
Κατά μήκος της αρκτικής ακτογραμμής, μαζεύονται κι άλλες πεινασμένες αρκούδες.
Περιμένουν τη θερμοκρασία να πέσει τόσο χαμηλά
που θα παγώσει ακόμα και η θάλασσα.
Τότε θα κατευθυνθούν στον θαλάσσιο πάγο για να κυνηγήσουν φώκιες,
μια απαραίτητη πηγή τροφής για τις πεινασμένες αρκούδες.
Όμως, μέχρι να έρθει ο μεγάλος πάγος,
η μητέρα και τα μικρά της
και όλες οι άλλες αρκούδες πρέπει να παίξουν το παιχνίδι της αναμονής.
Καθώς πλησιάζει ο αρκτικός χειμώνας...
οι νύχτες γίνονται μεγαλύτερες.
Κι αυτό το παγωμένο τοπίο μεταμορφώνεται.
Κινηματογραφώντας μόνο με το σεληνόφως...
κάμερες χαμηλού φωτισμού καταγράφουν αυτόν τον παγωμένο κόσμο
όπως ποτέ άλλοτε.
Προσφέροντας μια κοντινή ματιά
στο τι σκαρώνουν οι πολικές αρκούδες κάτω απ' τα αστέρια.
Απόψε η πρώτη δουλειά της μητέρας είναι να θηλάσει τα πεινασμένα μικρά της.
Το γάλα της περιέχει πάνω από 30% λιπαρά.
Βοηθά τα μικρά να αποκτήσουν παχύ λίπος για να αντέξουν τον χειμώνα.
Στη συνέχεια, είναι ώρα για ένα βραδινό καθάρισμα.
Κυλώντας στο χιόνι, οι πολικές αρκούδες πλένουν την παχιά τους γούνα.
Τα μικρά αντιγράφουν τη μαμά τους.
Ένα τακτικό λουτρό στο χιόνι κρατά τις γούνες τους καλά μονωμένες.
Κι απόψε θα χρειαστούν όση περισσότερη θερμότητα μπορούν.
Στον αρκτικό χειμώνα,
οι θύελλες ξεσπούν με ελάχιστη προειδοποίηση.
Για τα αρκουδάκια, αυτές οι χιονοθύελλες μπορεί να αποβούν μοιραίες.
Όμως, οι πολικές αρκούδες δεν είναι τα μόνα ζώα
που είναι δραστήρια τις παγωμένες, χειμωνιάτικες νύχτες.
Σε χιονισμένα δάση στην άκρη του Αρκτικού Κύκλου,
ένα εξίσου σκληρό μικρό πλάσμα ξεπροβάλλει στο φως του φεγγαριού.
Ο ορεινός λαγός.
Για να αποφύγουν τους θηρευτές, βγαίνουν μόνο όταν σκοτεινιάσει.
Στο ξεκίνημα του χειμώνα, η γούνα τους αλλάζει από καφέ σε λευκή.
Το τέλειο καμουφλάζ.
Αυτό το νεαρό αρσενικό μασουλά ένα νυχτερινό σνακ.
Με περιορισμένη τροφή τριγύρω, πρέπει να φάει όσο προλαβαίνει.
Όμως, δεν είναι ο μόνος πεινασμένος λαγός.
Οι αντίπαλοι πρέπει να διωχθούν.
Ο ανταγωνισμός για τροφή και ταίρι μπορεί να είναι σκληρός.
Το κυνήγι τους μπορεί να φτάσει ταχύτητα μέχρι και 40 χλμ. την ώρα.
Αλλά όταν ο αντίπαλος δεν υποχωρεί...
ξεκινά η αληθινή μάχη.
Λίγες γροθιές χτυπούν τον στόχο.
Έχει να κάνει με το ποιος δείχνει πιο σκληρός.
Απόψε βγαίνει νικητής.
Ο νυχτερινός πρωταθλητής
έχει μεγαλύτερη πιθανότητα να αντέξει τις μεγάλες χειμωνιάτικες νύχτες.
Πίσω στην ακτογραμμή,
η πολική αρκούδα και τα μικρά της κάθονται χαμηλά,
καθώς η θερμοκρασία πέφτει.
Τις χειμωνιάτικες νύχτες, πολικοί κυκλώνες έρχονται από τον ωκεανό
με τον άνεμο να φτάνει τους μείον 50 βαθμούς Κελσίου.
Τα μικρά είναι ευάλωτα στο δριμύ κρύο.
Μόνο ένα στα δύο επιβιώνουν κατά τον πρώτο τους χειμώνα.
Όμως, οι νυχτερινές κάμερες δείχνουν ότι η μητέρα έχει μια πανέξυπνη λύση.
Σκάβει.
Σκαλίζει με αργό ρυθμό ένα καταφύγιο
για να βρουν απάγκιο τα μικρά της από τη θύελλα.
Οι οικογένειες των πολικών αρκούδων περνούν έως και τέσσερις νύχτες
τρυπωμένες σε τέτοια λαγούμια.
Μόνο έτσι μπορούν οι μητέρες να κρατήσουν ζωντανά τα πολύτιμα μικρά τους.
Η οικογένεια πρέπει να κρυφτεί...
μέχρι να περάσει η χιονοθύελλα.
Η θύελλα υποχωρεί.
Και η οικογένεια αντιλαμβάνεται ότι οι άνεμοι έφεραν μεγάλες αλλαγές.
Εκεί όπου κάποτε υπήρχε ο ωκεανός,
τώρα υπάρχει πάγος
μέχρι εκεί που φτάνει το μάτι.
Η μητέρα οδηγεί τα μικρά στον θαλάσσιο πάγο για πρώτη φορά...
για να ξεκινήσουν το επόμενο κεφάλαιο της ζωής τους.
Τις επόμενες εβδομάδες,
θα τους μάθει πώς να επιβιώνουν στο παγωμένο τοπίο
στη διάρκεια του μεγάλου αρκτικού χειμώνα.
Όμως, δεν είναι η μοναδική μητέρα πολική αρκούδα
που εξερευνά το παγωμένο τοπίο στο σκοτάδι.
Μακριά στον θαλάσσιο πάγο,
μια άλλη μαμά έχει μεγαλύτερες γονεϊκές δυσκολίες.
Σε ηλικία τεσσάρων ετών, τα μικρά της έχουν σχεδόν αναπτυχθεί πλήρως.
Άτακτοι έφηβοι.
Οι κάμερες χαμηλού φωτισμού καταγράφουν κάτι ασυνήθιστο.
Τα μικρά να κάνουν μια βραδινή βουτιά.
Είναι ήδη εξαιρετικοί κολυμβητές.
Όμως, σε αυτήν την ηλικία, το δύσκολο είναι να μάθουν πώς βγαίνουν.
Το πρώτο αρκουδάκι έχει πιάσει το νόημα.
Όμως, ο αδερφός του...
δυσκολεύεται λιγάκι.
Επιτέλους.
Τουλάχιστον δεν το είδε κανείς.
Ακόμα και με τόσο μεγάλα παιδιά, η μητέρα πρέπει να είναι σε επιφυλακή.
Σε ηλικία τεσσάρων ετών, δοκιμάζουν τα όριά τους.
Και με μεγάλα αρσενικά γύρω, αυτό μπορεί να είναι επικίνδυνο.
Θα πρέπει να τα κρατά κοντά της τις επόμενες νύχτες.
Κατά τη διάρκεια του μεγάλου, σκοτεινού χειμώνα,
οι βραδινοί ουρανοί πάνω από τον παγωμένο κόσμο
γίνονται το φόντο για την πιο μαγική επίδειξη φώτων της Γης.
Το Βόρειο Σέλας.
Ενέργεια από ηλιακές καταιγίδες
συγκρούεται με την ατμόσφαιρά μας δημιουργώντας λωρίδες φωτός...
σε απόσταση πάνω από 100 χιλιόμετρα ψηλά.
Λαμποκοπούν νύχτα και μέρα.
Όμως, τις βλέπουμε μόνο στον σκοτεινό βραδινό ουρανό.
Στα τέλη του χειμώνα,
το σκοτάδι αρχίζει να υποχωρεί...
και ο ήλιος ξεπροβάλλει για λίγο πάνω από τον ορίζοντα
για πρώτη φορά εδώ κι εβδομάδες.
Τις πρώτες ώρες του δειλινού,
η μητέρα και τα μεγαλύτερα παιδιά της φτάνουν σε έναν παγετωνικό κόλπο.
Ενώ η μαμά πηγαίνει να κυνηγήσει φώκιες...
τα τετράχρονα είναι ελεύθερα να παίξουν.
Αλλά όχι για πολύ.
Μια μοναχική αρκούδα είναι επίσης στον κόλπο.
Οι μοναχικές πολικές αρκούδες μπορεί να είναι ιδιαίτερα επιθετικές.
Όμως, τα μικρά είναι περίεργα.
Είναι ριψοκίνδυνο να πλησιάσουν έναν ξένο.
Ένας καβγάς ίσως οδηγήσει σε σοβαρό τραυματισμό.
Αλλά μετά, αυτό που έδειχνε σαν επιθετικότητα...
ξαφνικά γίνεται πιο παιχνιδιάρικο.
Τελικά αποδεικνύεται ότι ο ξένος είναι ένα νεαρό θηλυκό.
Κι όλα αυτά είναι ένα ρομαντικό παιχνίδι πάλης.
Αγώνας πολικών αρκούδων χωρίς κανόνες.
Τέτοια τρυφερή κοινωνική συμπεριφορά σπανίως καταγράφεται.
Με τα μικρά της να μεγαλώνουν γρήγορα,
το έργο αυτής της μητέρας σχεδόν ολοκληρώθηκε.
Αφιέρωσε τα τελευταία τέσσερα χρόνια της ζωής της φροντίζοντάς τα.
Τις ερχόμενες μέρες, τα φασαριόζικα μικρά θα την αφήσουν.
Και του χρόνου, αυτές οι νεαρές αρκούδες
θα αντιμετωπίσουν τις μεγάλες, σκοτεινές νύχτες του χειμώνα μόνες τους.
ΝΥΧΤΕΣ ΤΗΣ ΓΗΣ ΓΥΡΙΖΟΝΤΑΣ ΣΤΟ ΣΚΟΤΑΔΙ
-Έτοιμος; -Ναι.
Η κινηματογράφηση αρκούδων θα δοκίμαζε τα όρια του συνεργείου.
Και όταν μια πολική θύελλα χτύπησε την πρώτη νύχτα,
πήραν μια γεύση από τις δυσκολίες που θα αντιμετώπιζαν
τις επόμενες σκοτεινές εβδομάδες.
Έχει περίπου μείον 30 τώρα.
Και νομίζω ότι βρίσκουμε τα όρια...
ΣΤΟΥΑΡΤ ΤΡΟΟΥΕΛ ΚΑΜΕΡΑΜΑΝ
στα οποία αντέχουν κάμερες κι εξοπλισμός.
Έχουμε πολύ δρόμο για πίσω με αυτό.
ΡΟΜΠΙΝ
Με τη θύελλα να τους κυνηγά,
βασίστηκαν στο GPS τους για να βρουν τον δρόμο για το καταφύγιο.
Την επόμενη νύχτα, η αναζήτηση για αρκούδες εμποδίστηκε
από αρκτικές συνθήκες για άλλη μια φορά.
Έτοιμοι!
Κολλήσαμε στον πάγο. Όλο αυτό είναι επιφανειακό νερό.
Το φρέσκο νερό που φεύγει από τη στεριά προς τον θαλάσσιο πάγο
μπορεί να τον λιώσει, δημιουργώντας λασπόχιονο.
Το συνεργείο παγιδεύτηκε.
Με κάθε κίνηση βυθίζονταν και πιο πολύ, πλησιάζοντας τον ωκεανό.
Δεν έχω βρεθεί σε δυσκολότερο γύρισμα.
Έχει μόνο κακοκαιρία και καμία πολική αρκούδα.
Και τα πράγματα θα χειροτέρευαν.
Μέσα σε μία νύχτα, ο θαλάσσιος πάγος, πάνω στον οποίο κυνηγούν οι αρκούδες,
κόπηκε στα ξαφνικά και εξαφανίστηκε.
Παρασύρθηκε μακριά από τη στεριά, παίρνοντας τις αρκούδες μαζί του.
Ακόμα και στα παγωμένα νερά του χειμώνα,
ο θαλάσσιος πάγος εδώ συρρικνώνεται.
Μια αλλαγή στο κλίμα κάνει το μέλλον για τις πολικές αρκούδες αβέβαιο.
Μετά από τρεις εβδομάδες γυρισμάτων,
το συνεργείο χρειαζόταν να αλλάξει η τύχη του.
Και υπήρξε μια ακτίνα ελπίδας στο πλέον απίθανο μέρος.
Λοιπόν, ψάχνουμε τις αρκούδες σήμερα,
αλλά μάλλον μας ψάχνει μια αρκούδα.
Και πήγε κατευθείαν στην τουαλέτα μας.
Φαίνονται σημάδια από δόντια
και από νύχια από όπου πέρασε η αρκούδα.
Δυσάρεστη έκπληξη αν είσαι στην τουαλέτα.
Την επόμενη νύχτα, έπιασαν τον ένοχο στα πράσα.
Ευτυχώς, δεν ήταν κατειλημμένη εκείνη τη στιγμή.
Με αρκούδες τριγύρω, τα πράγματα άρχισαν να βελτιώνονται για το συνεργείο.
Σύντομα, οι τεράστιες προσπάθειές τους ανταμείφθηκαν.
Εικοστή μέρα, κι έχουμε αρκούδες, επιτέλους.
Και όχι μόνο μία αρκούδα.
ΡΟΜΠΙΝ ΝΤΙΜΠΛΜΠΙ ΒΟΗΘΟΣ ΠΑΡΑΓΩΓΗΣ
Έχουμε μια μητέρα και δύο μικρά.
Επιτέλους.
Θεέ μου. Είναι πανέμορφες, φίλε.
Μετά από πολλές αρκτικές περιπέτειες,
το συνεργείο κατάφερε να καταγράψει μοναδικά πλάνα
πολικών αρκούδων υπό το σεληνόφως.
Και να αποκαλύψει τα μυστικά της αρκτικής νύχτας όπως ποτέ άλλοτε.
Υποτιτλισμός: Γκέλη Τόγια